Rafmagn komið að nýju á línuna frá Vegamótum til Ólafsvíkur Viðgerð er nú lokið á 66 kV flutningslínu Landsnets frá Vegamótum til Ólafsvíkur sem bilaði í gærkvöldi . Í tilkynningu frá Landsneti segir að línan hafi verið spennusett klukkan 09:50 . „ Keyrslu varavéla í Ólafsvík er lokið og eiga allir notendur nú að vera komnir með rafmagn þar sem skömmtun er lokið . Rarik vill þakka notendum fyrir að bregðast við með að fara sparlega með rafmagn meðan þetta ástand stóð yfir , þannig að ekki kom til víðtækari skömmtunar á raforku . “